Cornel Dinu a fost invitatul telefonic al lui Horia Ivanovici la emisiunea FANATIK SUPERLIGA, unde au discutat despre meciul de retragere al Generației de Aur. Emisiunea este live, pe website, în fiecare luni, marți și vineri, de la 10:30.
Cornel Dinu a avut un atac dur la adresa lui Anghel Iordănescu, despre care spune indirect că este needucat. Fostul conducător și antrenor al lui Dinamo a rememorat o scenă în care fostul selectioner a fost certat că citește.
“Domne.. Pentru că nerecunoștința și interesele meschine fac parte din nefastul poporului român. Imposibil (n.r. să facă cuplu cu Iordănescu). Suntem total diferiți și nu vreau să povestesc. Vorbeam cu un prieten care cunoaște foarte bine fotbalul românesc și a condus și Sportul Studențesc, e un om deosebit.
Ne aduceam aminte cum îi spunea Valentin Stănescu lui Puiu Iordănescu. Seara mai ieșeam la plimbare de la rummy, îi scotea nea Tinel, după ce juca cu Dumitru. Avea el cvartetul lui de rummy, cam asta se făcea. Și, seara ne mai scotea la câte o plimbare. Era spre inserat. Iordănescu ieșea cu o carte în mână.
Nea Tineanu, simpatic, îi spunea ‘Ce faci, Puiule’? ‘Merg și eu la plimbare’, ‘Ce cauți cu ea în mână?’. ‘Păi, citesc’. ‘Tu ești băiatul lui Pierdutu’, care a pierdut gardul din Rahova, lasă cartea, că tu nu știi literele’. E o lume care ne desparte. El a prins o generație, o conjunctură favorabilă.
Nu vreau să întru în alte discuții, asta e interpretarea poporului român. Sunt decepționat la ce s-a ajuns comportamental-moral în societatea românească. Nu e lucru nou să trăiești în lumea asta. Aș vrea să mă duc spre plecare, la ce se întâmplă în societatea românească, în general“, a spus Cornel Dinu, în exclusivitate.
Cornel Dinu a avut un discurs mai puțin acid la adresa familiei lui Anghel Iordănescu, pe care o laudă. Acesta spune că educația copiilor este una ireproșabilă, totul datorită soției fostului selectioner.
„Nicio legătură. Cum să fii frustrat pe un om care are mari probleme în a rosti în limba română o frază corectă? Nu ești de acord? În afară de zbuciumului fotbalului, pot să spun cu toată convingerea că familia lui Puiu Iordănescu este o familie minunată.
Să vedem, să dea Dumnezeu ca și Edi să reușească, deși nu are experiență necesară pentru asemenea competiție. Din punctul acesta de vedere, soția și copiii lui Puiu Iordănescu, și datorită faptului că e cu educația mai puțin, că a fost în cantonament, educația copiilor este ireproșabilă. Este datoria soției lui Iordănescu“, a mai spuns Cornel Dinu.